Հրաձգություն Թալի Zug 9364 գնացքում

Հրաձգություն Թալի Zug 9364 գնացքում, ահաբեկչություն, որ տեղի է ունեցել 2015 թվականի օգոստոսի 21-ին Թալի () արագընթաց գնացքում, որն Ամստերդամից Փարիզ էր մեկնում Բրյուսելի տարածքով։

Բուն ահաբեկչությունը 
Ամստերդամից Փարիզ մեկնող արագընթաց Թալի Zug 9364 գնացքում, երբ այն անցնում էր Ֆրանսիայի հյուսիս-արևելքով՝ Արաս քաղաքի մոտակայքով, 26-ամյա մարոկկացի ծայրահեղ իսլամիստ 26-ամյա Այուբ Էլ-Խազանին վագոնում կրակ է բացել ուղևորների վրա։ Երեք հոգի ծանր մարմնական վնասվածք են ստացել։

Երբ ահաբեկիչը վագոնի զուգարանից զինված դուրս է եկել, նրան փորձել է դիմադրել Նիդերլանդներում ֆրանսիական բանկի 28-ամյա աշխատակիցը։ Ահաբեկիչը սկսել է կրակել։ Սորբոնի համալսարանի 51–ամյա ամերիկահայ պրոֆեսոր Մարկ Մուղալյանը, ով ճանապարհորդում էր կնոջ՝ Իզաբելա Ռիսաչերի հետ, առաջինն է օգնության հասել ֆրանսիացի բանկիրին, ով դիմադրում էր ահաբեկչին։ Նա մի կողմ է քաշել իրեն ուղղված «Կալաշնիկով» ավտոմատը, ինչից հետո ահաբեկիչը հանել է ատրճանակն ու կրակել Մուղալյանի վզին։ Գնացքի մի քանի այլ ուղևորներ՝ ԱՄՆ երեք քաղաքացի, որոնցից երկուսը արձակուրդում եղող զինծառայողներ են եղել, օգնության են հասել, զինաթափել և վնասազերծել ահաբեկչին։

Գնահատական և արձագանք
 Ֆրանսիացի դերասան Ժան Յուգ Անգլադը () եղել է գնացքում կնոջ և երեխաների հետ։ Նա վնասել է ձեռքը, երբ փորձել է ջարդել կանգառձգանի պատուհանը գնացքը կանգնեցնելու համար։ 

 Պատվո լեգեոնի սպայական շքանշաններով պարգևատրվել են ահաբեկչին վնասազերծած ամերիկացիներ 23-ամյա Սպենսեր Սթոունը (), 22-ամյա Ալեք Սկառլատոսը (), 23-ամյա Էնթընի Սադլերը () և 62-ամյա բրիտանացի Քրիս Նորմանը ()։
 Ֆրանսիայի նախագահ Ֆրանսուա Օլանդը ահաբեկչին առաջինը դիմադրած և վիրավորված Մարկ Մուղալյանին անձամբ հանձնել է Ֆրանսիայի Պատվո Լեգեոնի շքանշան։ Մուղալյանը բարձր պարգևը ստացել է կազդուրվելուց հետո, ինչպես նրան խոստացել էր Ֆրանսիայի նախագահը։ Ֆրանսուա Օլանդը նախապես կապվել էր Մարկ Մուղալյանին հետ և հրավիրել ճաշի, երբ վերջինս կապաքինվեր։

Ծանոթագրություններ 

2010-ականների ահաբեկչական գործողություններ
2015 իրադարձություններ